open-index/open-wikipedia-markdown huggingface dataset:
Pezaro Madona

**Pezaro Madona** (kitaip **Pezaro šeimos Madona**, ) – vienas garsiausių italų renesanso dailininko Ticiano (apie 1488–1576) paveikslų, esantis Santa Maria Gloriosa dei Frari bažnyčioje Venecijoje.

## Apie paveikslą
Paveikslas buvo užsakytas nutapyti Ticianui 1519 m. įtakingos Venecijos Pezaro giminės atstovų. Paveikslas buvo skirtas įamžinti Venecijos respublikos pergalei prieš turkų osmanų laivyną Santa Maura jūrų mūšyje. Mūšio metu venecijiečių laivynui vadovavo vyskupas-admirolas Jakopas Pezaras. Pergalė mūšyje buvo menkos reikšmės, tačiau ženkliai pakėlė Pezaro giminės prestižą Venecijos respublikoje. Paveikslas buvo dedikuotas Mergelei Marijai ir suplanuotas Pezaro koplyčios altoriui Santa Maria Gloriosa dei Frari bažnyčioje, kurioje tik prieš keletą metų Ticianas nutapė garsųjį altorinį paveikslą „Paėmimas į dangų“.

Tapydamas paveikslą Ticianas nebuvo saistomas ikonografinių reikalavimų ar reikalavimų dėl paveikslo dydžio. Pezaro giminė galbūt kaip tik tikėjosi iš dailininko inovatyvumo ir išskirtinumo. Ticianas nutapė Madoną aukštame soste su Kūdikiu peizaže ir dviem kolonomis. Paveikslo scenos traktavimo inovatyvumas pasireiškia tuo, kad Madonos sostas yra pastumtas iš paveikslo centro ir nėra viename plane ties žiūrovo akimis, o pasuktas diagonaliai. Nepaisant to, kompoziciškai Ticianas pasiekė, kad Madona su Kūdikiu išlaikytų paveiksle centrinę ir svarbiausią vietą. Prie Madonos kojų vaizduojamas Šv. Petras su knyga ir aiškiai matomu raktu nuo rojaus vartų, kuriuo Ticianas pakeitė tokio pobūdžio paveiksluose vaizduojamus muzikuojančius angelus.

Netradiciškai paveiksle yra daugiau to meto veikėjų nei vaizduojamų šventųjų. Žemiau, iš dešinės nuo Madonos, kareivis su šarvais pristato Madonai turkų belaisvį. Šalia klūpantis vaizduojamas paveikslo užsakovas Jakopas Pezaras. Kitoje Madonos sosto pusėje vaizduojami Šv. Pranciškus, Frari bažnyčios globėjas, ir Pezaro giminės nariai. Virš Madonos vaizduojami 2 *[[putti]]*, kurie prilaiko kryžių, ant kurio bus nukryžiuotas Jėzus Kristus. Kūdikis Kristus vaizduojamas nerūpestingai žaidžiantis su motinos skara. Dvi  vaizduojamos kolonos žymiai padidina perspektyviojo vaizdavimo įspūdį ir iliuziškai praplečia paveikslo erdvę lyginant su paveikslo rėmu, tačiau kokiai architektūrinei konstrukcijai jos priklauso ir kokia jų prasmė paveiksle, lieka spėjimų klausimu. Raudona didžiulė vyskupo karo vėliava subalansuoja paveikslo spalvines dermes su raudona Mergelės Marijos suknele (kančios simboliu). „Pezaro Madona“ laikomas vienu garsiausių ir reikšmingiausių Ticiano ir, apskritai, venecijietiškos bei renesanso dailės kūrinių.

## Šaltiniai
* Bruce, Cole. Titian and Venetian painting, 1450-1590. Westview Press, - 1999. ISBN 0-8133-9043-5. p. 83-84
* Lilian H. Zirpolo. Historical Dictionary of Renaissance Art. The Scarecrow Press, Inc. – 2008. p. 249
## Nuorodos
* smarthistory.khanacademy.org 
* italianrenaissance.org
Stefanas Filipovičius (1987)

**Stefanas Filipovičius** (*Стефан Филиповић*, g. 1987 m. sausio 18 d. Titograde, dabar Podgorica) – Juodkalnijos pop dainininkas.

## Biografija

Stefanas pradėjo dainuoti nuo 7 metų įvairiuose vietiniuose ir tarptautiniuose vaikų konkursuose. 2006 metais su daina „Jа могао бих све“ Budva festivalyje užėmė 4 vietą ir pelnė „Geriausio naujoko“ prizą bei tais pačiais metais dalyvavo Serbijos ir Juodkalnijos nacionalinėje atrankoje į Eurovizijos konkursą, kur užėmė 4 vietą. Po Juodkalnijos atsiskyrimo, dalyvaudamas pirmajame šios šalies 2007 metų nacionaliniame finale, liko antras. 2008 m., laimėdamas šalies atranką *MontenegroSong*, su daina „Zauvijek volim te“ () išrinktas atstovauti Juodkalnijai 2008 m. Eurovizijos dainų konkurse, kuris vyko Belgrade, Serbijoje. Laimėjusios dainos autoriai – Grigor Koprov (žodžiai), Ognen Nedelkovski (muzika) ir Vladimir Dojčinovski (aranžuotė). Tie patys vyrai yra parašę ir 2007 m. Eurovizijos Makedonijos atstovės Karolinos Gočevos dainą „Mojot svet“. Stefanas konkurso pusfinalyje su 23 taškais užėmė 14 vietą ir į finalą nepateko.

## Nuorodos

* Daina ''Zauvijek volim te''

|-
Akademinis irklavimas 2014 m. jaunimo vasaros olimpinėse žaidynėse

**[[Akademinis irklavimas]] [[2014 m. jaunimo vasaros olimpinės žaidynės|2014 m. jaunimo vasaros olimpinėse žaidynėse]]** vyko rugpjūčio 17-20 dienomis Nankino akademinio ir baidarių ir kanojų irklavimo arenoje, Nankine, Kinijoje.

## Kvalifikacija
2014 m. jaunimo olimpiados kvalifikacijai iš viso vyko keturios kvalifikacinės varžybos: 2013 m. pasaulinis jaunimo čempionatas bei 3 žemyninės kvalifikacinės varžybos. Kiekvienas nacionalinis olimpinis komitetas daugiausia gali deleguoti 2 valtis (po vieną kiekvienai lyčiai). Jei iš Kinijos nebūtų kvalifikuota nė viena valtis, jai, kaip organizatorei, vienviečių valčių kategorijoje būtų suteikta viena vieta kiekvienai lyčiai. Kadangi Kinija praėjo kvalifikaciją Azijos regatoje, ji nepasinaudojo organizatorės kvota. Trišalė komisija savo sprendimu kvalifikuos dar 6 valtis (po 3 kiekvienai lyčiai). Tačiau Trišalė komisija išdalino tik 4 vietas, todėl likusios dvi buvo paskirstytos pagal 2013 m. pasaulinio jaunimo čempionato reitingus.

Tam, kad galėtų dalyvauti jaunimo olimpiadoje, sportininkai turi būti gimę tarp 1996 m. sausio 1 d. ir 1998 m. gruodžio 31 d. Jei atsitiktų taip, kad vieno NOK'o dvi tos pačios lyties valtys galėtų praeiti kvalifikaciją, praeitų tik geresnį rezultatą pasiekusioji.

### Apžvalga

### Vienvietės valtys

### Dvivietės valtys be vairininko

## Grafikas
Šį grafiką paviešino Nankino jaunimo olimpinių žaidinių organizacinis komitetas.

:*Visi laikai surašyti standartiniu Kinijos laiku ([[UTC+8|UTC+8]])*

## Medalių apžvalga

### Medalių lentelė

### Vaikinai

### Merginos

## Šaltiniai
Dafna Dekel

**Dafna Dekel** (, g. 1966 m. gegužės 7 d. Ašdode, Izraelis) – Izraelio dainininkė, aktorė ir televizijos laidų vedėja.

1989 metais išleido debiutinį albumą „Dafna Dekel“. 1992 m. Dafna atstovavo Izraeliui Eurovizijos konkurse su daina „Zeh raq sport“ ir jame su 85 taškais užėmė 6 vietą. Kartu su Yigal ir Sigal Shahamon vedė 1999 m. Eurovizijos dainų konkursą Jeruzalėje, Izraelyje.

Dekel 2006–2007 metais vaidino televizijos seriale „Agadat Deshe“ bei filmuose „Zohar“ (1993 m.) ir „Dod Pompa“ (2000 m.).

## Nuorodos
* Dafna Dekel svetainėje *[[Internet Movie Database]]* 

|-
Dajaus miško nacionalinis parkas

**Dajaus miško nacionalinis parkas** () – saugoma gamtos teritorija Džibutyje, į šiaurę nuo Tadžuros įlankos, Godos kalnuose. Įkurtas 1939 m.

Parke saugomi Godos kalnų sausringieji miškai – vieninteliai šalyje (drauge su Mablos kalnų miškais). Čia auga Rytų Afrikos kadagiai, afrikinis alyvmedžio porūšis, buksmedžiai, kampariniai kemerojai, vietomis auga tėbinės hifenės. Dajaus miškas yra didžiausias Džibutyje ir užima 13,9 tūkst. ha, iš kurių 900 ha sudaro kadagynas. Kai kurie kadagiai siekia 20 m aukštį. Dabar jie nyksta, yra išstumiami buksmedžių.

Dajaus miške aptinkamas labai retas endeminis fazaninių šeimos paukštis *Pternistis ochropectus*. Kitas čia gyvenantis paukštis yra žaliasparnė pitilija (*Pytilia melba*), neprašyta *Chalcomitra* rūšis, gambagos musinukė, paprastasis bulbulis, *Onychognathus blythii*, sutinkamas retas žaltys *Platyceps afarensis*.
Elektrėnų profesinio mokymo centras

**Elektrėnų profesinio mokymo centras** – profesinio mokymo įstaiga, įsikūrusi Elektrėnuose, Rungos g. 18, teikianti pirminį ir tęstinį profesinį mokymą dėstomąja lietuvių kalba. Įstaiga pavaldi Lietuvos Respublikos švietimo ir mokslo ministerijai, teisinė forma viešoji įstaiga, įstaigos kodas 190976966.

Profesinio mokymo centre vykdomas antrojo, trečiojo ir ketvirtojo ISCED-97 lygmens profesinis mokymas pagal formaliojo pirminio ir tęstinio profesinio mokymo programas su įprasta vyraujančia dalykine specializacija ir teoriniu bei praktiniu ugdymu. Mokymas teikiamas ne jaunesniems, kaip 14 metų asmenims. Programos trukmė - 1-4 metai. Vidurinis ugdymas teikiamas gimnazijos skyriuje. Mokykla turi skyrių Pravieniškių pataisos namuose. Įstaiga bendradarbiauja su Trakų regionine darbo birža, dalyvaujama darbo rinkos mokyme. Mokyklos veikla koordinuojama taip, kad mokinys galėtų laisvai pasirinkti mokymosi formą, profilį ir pakraipą.

## Istorija

Mokykla įsteigta 1967 m. spalio 1 d. rengti kvalifikuotus darbininkus Lietuvos energetikos sistemai. 1967–1989 m. mokykloje ruošti specialistai pagal šias programas: šaltkalvių - šilumininkų, šiluminių matavimų ir automatikos remonto elektromonterių, blokinės sistemos agregatų mašinisto padėjėjų, rėlinės apsaugos ir automatikos elektromonterių. Nuo 1969 m. mokykloje greta profesinio mokymo mokiniai įgyja ir bendrąjį vidurinį išsilavinimą. Buvo steigiamos kitos (gretutinės) specialybės, reikalingos energetinei sistemai: staliai, statybininkai, virėjai, konditeriai ir pan. Nuo 1989 m. ir vėliau, pereinant prie į rinką orientuotos ekonomikos, mokykloje steigiamos ir kitos specialybės: namų ekonomės, namų ūkio meistrai, sekretorės, biuro komersantai, virėjai, barmenai, statybos verslo organizatoriai, kompiuterinės įrangos derintojai, kompiuterio ir organizacinės technikos operatoriai. 

Nuo 1967 m.tai buvo **Elektrėnų 39-oji miesto vidurinė profesinė technikos mokykla**. 1990–1991 m. ši mokymo įstaiga tapo **Elektrėnų energetikų mokykla**, 2004–2005 m. pavadinta **Elektrėnų profesinio mokymo centru**. 2005–2006 m. mokymo centras tapo viešąja įstaiga Elektrėnų profesinio mokymo centru.

2019 m. prijungta Aukštadvario žemės ūkio mokykla.

## Specialybės
* Apdailininkas
*Apskaitininkas
*Automatinių sistemų eksploatavimo mechatronikas
*Automobilių elektros įrenginių remontininkas
*Dekoratyvinio želdinimo ir aplinkos tvarkymo verslo darbuotojas
*Ekspeditorius
* Elektrikas
*Finansų paslaugų teikėjas
*Floristas (skirta spec. poreikių turintiems asmenims)
* Interjero apipavidalintojas
*JavaScript programuotojas
*Kompiuterinės įrangos derintojas
* Kompiuterinio projektavimo operatorius
* Konditeris
* Masažuotojas
*Padavėjas ir barmenas
* Renginių techninio aptarnavimo darbuotojas
* Sekretorius
*Socialinio darbuotojo padėjėjas
*Sporto organizacijos veiklos administratorius
*Stalius
*Suvirintojas
* Virėjas

## Direktoriai

* Edvardas Paulauskas
* P. Venckus.
* Vytautas Navikauskas
* Silva Lengvinienė 
* Lina Triponienė (nuo 2021 m.)

## Išnašos

## Nuorodos
* Sąrašas:Lietuvos profesinio mokymo įstaigos
* Mokyklos svetainė
* Informacija apie mokyklą (''aikos.smm.lt'')
Liudvigsburgas

**Liudvigsburgas** () – miestas Badeno-Viurtembergo žemėje, Vokietijoje, apie 12 kilometrų nuo Štutgarto, šalia upės Nekaro. Ribojasi su Remso-Muro kraštu. Tai didžiausias ir svarbiausias miestas Liudvigsburgo apskrityje, turintis maždaug 87 tūkstančius gyventojų.
Vanna (dainininkė)

**Ivana Ranilović-Vrdoljak** (g. 1970 m. rugsėjo 1 d. Koprivnicoje, Jugoslavijoje, dabartinėje Kroatijoje) – pop dainininkė iš Kroatijos. Ji taip pat žinoma sceniniu vardu ***Vanna***.

## Biografija

Nuo 10 metų dalyvavo įvairiuose nacionaliniuose vaikų ir jaunimo konkursuose. Lankė muzikos mokyklą Koprivnicoje. 1989 metais debiutavo *Zagrebfest* festivalyje, kiek vėliau buvo kroatų grupės Boa vokalistė.

Profesionalios dainininkės karjerą pradėjo 1992 m. Tais pačiais metais prisijungė prie Eurodance grupės Electro Team, kuri buvo ne tik jos narė, bet ir rašė dainas. Grupė laimėjo daug svarbių Kroatijos muzikos apdovanojimų. Be to, visi oficialūs grupės albumai tapo platininiais. Daina „Tek je 12 sati“ tapo hitu ir tapo populiari visoje buvusioje Jugoslavijoje.

1997 metais Vanna paliko grupę ir pradėjo solinę karjerą bei įrašė savo pirmąjį albumą „I to sam ja“. Trejus metus iš eilės (1999, 2000 ir 2001 m.) laimėjo muzikos festivalį *Zadarfest* (surengtas Zadare). Jos albumas „24 sata“, išleistas 2000 metais, šalyje tapo auksiniu.

2000 m. Kroatijos nacionaliniame finale į Euroviziją *Dora* užėmė antrą vietą. Antrą kartą dalyvavo 2001 metais ir jame užėmė pirmą vietą. Netrukus po atrankos, dainininkė pagimdė dukrą Jana. Vanna atstovavo Kroatijai 2001 m. Eurovizijos konkurse Kopenhagoje ir jame su daina „Strings of My Heart“ užėmė 10 vietą.

Po Eurovizijos, Vanna išleido koncertinį albumą „Vanna u Lisinskom“ ir laimėjo Zadarfest konkursą su daina „Više nisi moj“.

Vanna yra vedusi Andrija Vrdoljak (kroatų režisieriaus Antun Vrdoljak sūnus). Pora turi du vaikus (berniuką ir mergaitę). Šeima šiuo metu gyvena Zagrebe.

## Diskografija
* *Electro Team* (1992, su Electro Team)
* *Second To None* (1994, su Electro Team)
* *Anno Domini 1996* (1996, su Electro Team)
* *I to sam ja* (1997)
* *Ispod istog neba* (1998)
* *24 sata* (2000)
* *U Lisinskom* (2001)
* *Hrabra kao prije* (2003)
* *Ledeno doba* (2007)
* *Sjaj* (2010)

## Nuorodos

* Oficiali svetainė 

|-
Massimiliano Allegri

**Massimiliano Allegri** (g. 1967 m. rugpjūčio 11 d.) – buvęs Italijos futbolininkas, nuo 2003 m. dirbantis futbolo treneriu. Nuo 2014 iki 2019 m. jis vadovavo „Juventus“ klubui, jame pakeitęs Antonio Conte. 2021 m. italas vėl sugrįžo treniruoti Turino komandą.

## Biografija
2007–2008 m. sezone su Sassuolo ekipa M. Allegri triumfavo Lega Pro Prima Divisione lygoje.

2010–2011 m. sezone trenerio vadovaujama Milan ekipa laimėjo savo pirmą Serie A trofėjų nuo 2004 m. Tais pačiais metais Milan laimėjo ir Italijos futbolo supertaurę.

2019 m. gegužės 17 d. Juventus pranešė, kad sezono pabaigoje M. Allegri paliks komandą.

2021 m. gegužės 28 d. italas vėl grįžo vadovauti Turino komandai joje pakeitęs Andrea Pirlo.

Praėjus kelioms dienoms po 2024 metų Italijos futbolo taurės finalo buvo atleistas dėl agresyvaus elgesio po rungtynių, kai jo komanda 1:0 įveikė Bergamo klubą „Atalanta“.

## Šaltiniai
Baidarių ir kanojų irklavimas 2014 m. jaunimo vasaros olimpinėse žaidynėse

**[[Baidarių ir kanojų irklavimas]] [[2014 m. jaunimo vasaros olimpinės žaidynės|2014 m. jaunimo vasaros olimpinėse žaidynėse]]** vyko rugpjūčio 23-27 dienomis  Nankino akademinio ir baidarių ir kanojų irklavimo arenoje, Nankine, Kinijoje.

## Kvalifikacija
Sprinte ir slalome yra po keturias rungtis (K1 ir C1 abejoms lytims). Kiekvienas sportininkas privalo varžytis dėl patekimo į olimpines abejose rungtyse (ir sprinto ir slalomo). Vietos buvo išdalytos dvejose varžybose: 2013 m. pasauliniame jaunimo sprinto čempionate ir 2013 m. jaunimo slalomo čempionate. Kiekvienoje rungtyje privalo dalyvauti kiekvienas žemynas.

### Apžvalga

### C-1

### K-1

## Grafikas
Šį grafiką paviešino Nankino jaunimo olimpinių žaidinių organizacinis komitetas.

:*Visi laikai surašyti standartiniu Kinijos laiku ([[UTC+8|UTC+8]])*

## Medalių ažvalga
### Vaikinai

### Merginos

## Šaltiniai
Item number

**Item number** arba **item song** – muzikiniai numeriai, kuriuose skambant lengvai įsimenamai dainai šoka provokuojančiai apsirengusi moteris (kartais ir vyras). Būdingi Indijos kinui, kuriamam hindi, kanadų, tamilų bei telugų kalbomis. Terminai paprastai neverčiami, tačiau tiksliausias lietuviškas atitikmuo būtų „papildomas numeris“.

*Item number* paprastai išplatinamas dar prieš filmo pasirodymą. Žiūrovams sukeliamas vojeristinis pasitenkinimas – daugeliu atvejų tai garantuoja būsimo filmo populiarumą.

Žanro pioniere laikoma Cuckoo, šeštajame dešimtmetyje savo šokiais įkūnijusi patrauklias, gundančias moteris. Cuckoo atlikti „parduodamieji numeriai“ siejami su filmais „Awara“ (, ) bei „Aan“ (, ).
Tordera

**Tordera** – Ispanijos miestas, esantis Katalonijoje, Barselonos provincijoje. Miestas įsikūręs rytinėje šalies dalyje, nuo Barselonos jį skiria 64 km, nuo Cheronos – 36 km.

2004 m. mieste gyveno 11 719 žmonės, o pagal 2010 m. duomenis miestas turėjo 15 641 gyventojų.

Žemės ūkis išlieka pačia svarbiausia pramonės dalimi mieste, viena svarbiausių regione gaminamų žaliavų yra kamščiamedžio žievė, taip pat įvairūs tekstilės gaminiai bei statybinės medžiagos.

Per miestą teka Torderos upė.

## Nuorodos
* Oficialus miesto tinklalapis  (katalonų k.)
Masių tvermės dėsnis

**Masių tvermės dėsnis** (arba **masės tvermės dėsnis**) – chemijos dėsnis, kuris teigia, kad cheminės reakcijos reaguojančių medžiagų masė yra lygi produktų masei.

Masės tvermės dėsnis yra naudojamas daugelyje sričių: chemijoje, mechanikoje ir skysčių dinamikoje. Istoriškai, šį dėsnį 1774 m. atrado Antuanas Lavuazjė.

## Taip pat skaitykite

* Tvermės dėsnis

## Šaltiniai
Oysho

**„Oysho“** – tarptautinis Ispanijos moteriškų apatinių drabužių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves).

## Plėtra
Prekės ženklas pristatytas 2001 m. Parduotuvių centrinė būstinė yra įsikūrusi Torderos mieste, Katalonijoje, skirtingai nei „Oysho“ valdanti kompanija „Inditex“, kurios būstinė yra Galisijoje.

2014 m. vasarą „Oysho“ turėjo 549 parduotuves, esančias 40-yje šalių. Naujausios parduotuvės 2013 m. buvo atidarytos Kolumbijoje, Ekvadore, Kazachstane bei Panamoje. Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

Internetinės „Oysho“ parduotuvės veikia 13-oje šalių.

## Parduotuvės

2014 m. sausio 31 d. duomenimis „Oysho“ parduotuvės veikė keturiuose žemynuose: (skliausteliuose – parduotuvių skaičius)
* Europa:  (185),  (50),  (45),  (35),  (21),  (18),  (15),  (12),  (7),  (6),  (5),  (4),  (2),  (2),  (1),  (1),  (1),  (1),  (1),  (1),  (1);

* Amerika:  (39),  (2),  (1),  (1),  (1);

* Afrika:  (3),  (3),  (2);

* Azija:  (49),  (19),  (8),  (5),  (3),  (2),  (1),  (1),  (1),  (1).

## Šaltiniai

## Nuorodos
* Oficialus „Oysho“ tinklalapis
* Oficialus „Oysho“ valdančios kompanijos tinklalapis 
* „Oysho“ socialiniame tinkle „Facebook“
Valdas Jaskūnas

**Valdas Jaskūnas** (g. 1973 m. kovo 19 d., Kaune) – indologas, orientalistas, vertėjas.

1991 m. baigė Kauno 32-ąją vidurinę mokyklą. 1998 m. baigė magistrantūros studijas Vilniaus dailės akademijoje. 2003 m. apgynė humanitarinių mokslų daktaro disertaciją „Indijos meninės kultūros recepcija Vakaruose (orientalistinių paradigmų analizė)“. Nuo 1997 m. – Vilniaus universiteto Orientalistikos centro lektorius, 2014–2016 m. – centro direktorius. Dėstomi kursai – indų menas, klasikinė sanskrito literatūra, Azijos vizualioji kultūra ir kt.

Nuo 2016 m. eina Vilniaus universiteto studijų prorektoriaus pareigas.

Mokslinėje periodikoje paskelbė daugiau nei dvidešimt straipsnių. Pirmasis į lietuvių kalbą išvertė erotinės literatūros šedevru laikomą Džajadevos kūrinį „Gytagovinda“.

## Bibliografija
;Vertimai
* Džajadeva. *Gytagovinda.* Iš sanskrito kalbos vertė, įvadinį straipsnį bei paaiškinimus parašė Valdas Jaskūnas. Vilnius: Vilniaus universiteto leidykla, 2012. 168 p.

;Monografijos
* *Vizualiosios tapatybės. Indijos meno recepcija Vakaruose.* Vilnius: Kultūros, filosofijos ir meno institutas, 2005. 231 p

## Šaltiniai

## Nuorodos

* Apie „Gytagovindos“ vertimą
* Vilniaus universiteto Orientalistikos centro puslapio informacija
Ispanijos administracinis suskirstymas

**Ispanijos administracinis suskirstymas** – grindžiamas Ispanijos konstitucijos aštuntuoju straipsniu, sudarytu 1978 m., kuriame šalis, administraciniais tikslais yra skirstoma į savivaldybes, provincijas bei autonominius regionus. Pirmoji grupė sudaro antrojo padalinius, o antra grupė sudaro paskutiniojo padalinius.
  
Autonominiai regionai buvo įsteigti pasinaudojus autonomijos ir savivaldos teise.

## Autonominiai regionai ir autonominiai miestai
Autonominiai regionai (isp. ir ,  bei ) sudaro pirmojo (aukščiausiojo) lygmens Ispanijos teritorinius padalinius.

## Provincijos
Ispanijos provincijos (isp. ir ,  ir ) – antro lygmens teritoriniai ir administraciniai šalies vienetai. 1833 m., provincijų struktūrą sukūrė ispanų teisininkas Chavieras de Burgosas (), remiantis senomis ispanų karalysčių ribomis, dalijant jas (jei būtina), bet atsižvelgiant į geografines ir/arba demografines priežastis. Ši schema, nuo 1833 m. buvo pakeista nedaug. 1927 m. buvo padalintos Kanarų salos į dvi provincijas. Ispanija yra padalinta į penkiasdešimt provincijų.

## Savivaldybės
Savivaldybės ( arba *concejos*, ,  ir ) yra žemiausio lygmens teritoriniai vienetai, atitinka savivaldybių tarybą ir yra administruojami mero arba tarybos nario, kurie renkami visuotiniuose rinkimuose.

## Kiti teritoriniai subjektai
Autonominiai regionai turi teisę įsteigti papildomus teritorinius vienetus, paliekant provincijas ir savivaldybes. Pvz. Katalonija turi papildomai du teritorinius subjektus: komarkas ir bagurijas.

## Šaltiniai
Uterqüe

**„Uterqüe“** – tarptautinis Ispanijos aprangos detalių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves). Įkurtas 2008 m. ir yra naujausias „Inditex“ prekės ženklas.

## Plėtra
Parduotuvėse yra pardavinėjami daugiausiai moteriški aksesuarai bei įvairios aprangos detalės, įskaitant krepšius, rankines, papuošalus, skrybeles ir pan.; taip pat batai ir drabužiai. 2014 m. vasarą kompanija turėjo daugiau nei 100 „Uterqüe“ parduotuvių, esančių 19-oje šalių. Parduotuvėse dirbo 800 darbuotojų, o 2013 m. kompanijos ataskaitos duomenimis pardavimai siekė 71 mln. eurų.

„Uterqüe“ parduotuvės įsikūrusios keliose dešimtyse pasaulio šalių: Ispanijoje, Graikijoje, Portugalijoje, Belgijoje, Rusijoje, Meksikoje, taip pat daugelyje Artimųjų Rytų šalių, įskaitant Saudo Arabiją, Kuveitą, Jordaniją.

Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

Parduotuvių centrinė būstinė yra įsikūrusi Torderos mieste, Katalonijoje, skirtingai nei „Uterqüe“ valdanti kompanija „Inditex“, kurios būstinė yra Galisijoje.

## Parduotuvės

Internetinės „Uterqüe“ parduotuvės veikia 11-oje šalių.

2014 m. sausio 31 d. duomenimis „Uterqüe“ parduotuvės veikė keturiuose žemynuose: (skliausteliuose – parduotuvių skaičius)

Europa:  (32),  (7),  (5),  (4),  (2),  (1);

Amerika:  (10);

Azija:  (3),  (2),  (2),  (2),  (2),  (1),  (1);

Afrika:  (1).

## Šaltiniai

## Nuorodos
* Oficialus „Uterqüe“ tinklalapis
* Oficialus „Uterqüe“ valdančios kompanijos tinklalapis 
* „Uterqüe“ socialiniame tinkle „Facebook“
Europos žaidynių sporto šakos

2015 m. Europos žaidynėse vyko 253 rungtys 19-oje sporto šakų. Pirmosios žaidynės išsiskirė tuo, kad programoje nebuvo populiariausių olimpinių sporto šakų, o daugumą sudarė kovinės sporto šakos ir kituose kontinentuose populiaresnės sporto šakos. Olimpinės sporto šakos nepatekusios į programą: akademinis irklavimas, baidarių ir kanojų irklavimo slalomas, buriavimas, dviračių trekas, futbolas (tik paplūdimio futbolas), golfas, jodinėjimas, krepšinis (tik 3x3 versija), rankinis, regbis-7, sunkioji atletika, šiuolaikinė penkiakovė, tenisas ir žolės riedulys. 

2019 m. Europos žaidynėse buvo panaikintos kelios sporto šakos: visi vandens sportai, BMX bei kalnų dviračių lenktynės, fechtavimas, Teikvondo, triatlonas ir visi tinkliniai. 15-oje sporto šakų vyko 200 rungčių.

2023 m. neliko gimnastikos, sambo ir imtynių, tačiau atsirado net 12 naujų sporto šakų. 

## Šaltiniai
Radvilė Racėnaitė

**Radvilė Racėnaitė** (g. 1977 m., Vilniuje) – etnologė, lietuvių tautosakos, baltų religijos ir mitologijos tyrinėtoja.

2005 m. apgynė humanitarinių mokslų daktaro disertaciją „Žmogaus gyvenimo trukmės ir kokybės samprata lietuvių folklore“. Tai pirmasis mokslinis darbas Lietuvoje, kompleksiškai apžvelgiantis visus žmogaus būties, likimo klausimus. Radvilės Racėnaitės tyrinėjimai prilyginami Norberto Vėliaus bei Gintaro Beresnevičiaus darbams. Abu mokslininkai buvo Radvilės Racėnaitės dėstytojai.

Mokslinėje periodikoje publikavo apie dvidešimt straipsnių.

Sesuo – Jurga Ivanauskaitė, motina – Ingrida Korsakaitė.

## Monografijos

* *Žmogaus likimo ir mirties samprata lietuvių folklore.* Vilnius: Lietuvių literatūros ir tautosakos institutas. 2011. 315 p.

## Sudaryti leidiniai

* *Liudui Truikiui –100.* Straipsnių rinkinys. Kaunas: Nacionalinis M. K. Čiurlionio dailės muziejus. 2005. 175 p.
* *Tautosakos darbai.* t. 44, parengė Radvilė Racėnaitė. Vilnius: Lietuvių literatūros ir tautosakos institutas. 2012. 306 p.

## Nuorodos

* Prisijaukinant mirtį: Radvilės Racėnaitės knygos pristatymas
* R. Racėnaitės straipsniai, knygos, įrašai. ''tautosmenta.lt''
* Dainiaus Razausko recenzija apie Radvilės Racėnaitės monografiją
*  Apie mirties sampratą šiuolaikinėje visuomenėje, senąsias tradicijas ir jų kaitą. Radijo laida „Kultūros savaitė“

## Šaltiniai

* Lietuvių literatūros ir tautosakos instituto informacija
Zara Home

**„Zara Home“** – tarptautinis Ispanijos interjero salonų tinklas, priklausantis didžiausiai pasaulyje mados kompanijų grupei „Inditex“ (kuriai priklauso ir drabužių parduotuvės „Zara“). Įkurtas 2003 m. Salonuose pardavinėjamos įvairios interjero detalės, tekstilės gaminiai, baldai, taip pat kasdieniai batai, aksesuarai, aprangos detalės.

2013 m. pabaigoje pasaulyje buvo 394 interjero salonai „Zara Home“, įsikūrę 45-iose šalyse keturiuose žemynuose; pagal naujausius duomenis parduotuvių skaičius jau yra perkopęs 400. Pajamos siekė beveik pusę milijardo eurų. Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

Internetinės „Zara Home“ parduotuvės veikia 21-oje šalyje, įskaitant ir Jungtines Valstijas.

„Zara Home“ interjero salonai veikia šiose šalyse: (2014 m. sausio 31 d. duomenys, skliausteliuose – parduotuvių skaičius)
* Europoje:  (143),  (26),  (26),  (23),  (19),  (10),  (10),  (9),  (8),  (6),  (4),  (4),  (3),  (1),  (1),  (1),  (1),  (1);

* Azijoje:  (17),  (14),  (6),  (5),  (4),  (2),  (2),  (1),  (1),  (1),  (1),  (1),  (1),  (1),  (1);

* Afrikoje:  (3),  (3);

* Amerikoje:  (19),  (5),  (2),  (2),  (1),  (1),  (1),  (1),  (1),  (1),  (1).

## Šaltiniai

## Nuorodos
* Oficialus „Zara Home“ tinklalapis
* Oficialus „Zara Home“ valdančios kompanijos tinklalapis 
* „Zara Home“ socialiniame tinkle „Facebook“
Jungtinės Karalystės herbas

**Jungtinės Karalystės herbas** – oficialus britų monarchijos ir Jo Didenybės Vyriausybės herbas, šiuo metu naudojamas dabartinio karaliaus Karolio III. Tam tikri šio herbo variantai naudojami kitų karališkosios šeimos narių bei šalies parlamente.

Yra dvi herbo versijos: viena naudojama Škotijoje, o kita – visur kitur. Abiejose versijose vaizduojami Anglijos ir Škotijos karalysčių, unijos ryšiais susaistytų 1707 m., herbai. Į jungtinio herbo sudėtį taip pat įeina Airijos karalystės, prie Didžiosios Britanijos karalystės prijungtos 1801 m. (tada buvo sukurta dabartinė Jungtinė Didžiosios Britanijos ir Airijos karalystė), herbas. Velso simbolių herbe nėra, tačiau naudojamas paskiras Velso herbas.

## Aprašymas
Herbo viršuje kaip papuošalas yra karūnuotas auksinis liūtas. Jis stovi ant auksinės karūnos, o ši – ant skydo. Skydo 1 ir 4 dalyse pavaizduota po 3 liūtus Anglijos garbei, antrajame – raudonas stovintis liūtas Škotijos garbei, o trečiajame – Airijos arfa. Kairėje, kaip vienas herbo skydininkų, yra Anglijos liūtas, dešinėje – Škotijos vienaragis. Pasak legendų, laukiniai vienaragiai buvo labai pavojingi, todėl šiame herbe jam uždėta auksinė grandinė. Herbo apačioje užrašytas monarchijos šūkis prancūzų kalba „Dieu et mon droit“ (). Ant skydo užrašytas Keliaraiščio ordino šūkis anglų-normanų kalba „Honi soit qui mal y pense“ ().

## Variantai

Vaizdas:Royal coat of arms of the United Kingdom (St. Edward's Crown).svg|Karališkasis herbas
Vaizdas:Coat of arms of the United Kingdom in Scotland.svg|Karališkasis herbas, naudojamas Škotijoje
Vaizdas:Royal Coat of Arms of the United Kingdom (HM Government).svg|Jo Didenybės Vyriausybės herbas
Vaizdas:Royal Coat of Arms of the United Kingdom (Government in Scotland).svg|Jo Didenybės Vyriausybės herbas, naudojamas Škotijoje
Asmenukė

**Asmenukė** () – autoportretinė nuotrauk, dažniausiai padaryta išmaniuoju telefonu. Asmenukes autoriai platina socialiniuose tinkluose (pvz., „Facebook“, „Instagram“, „Snapchat“ ar „Tumblr“). Jomis dalijasi tiek įžymybės, tiek ir paprasti socialinių tinklų vartotojai. Internete asmenukių galima rasti net su popiežiumi Pranciškumi, princu Viljamu ir jo žmona Kembridžo kunigaikštiene Catherine.

## Terminas
Į lietuvių kalbą iš anglų kalbos pirmiausia atėjo svetimybė „selfis“. 2013 metais  „Oxford“ žodynas žodį „selfie“  paskelbė Metų žodžiu. Po kiek laiko Lietuvoje buvo sugalvotas lietuviškas atitikmuo autoportretinėms fotonuotraukoms pavadinti. Naujadaras „asmenukė" yra įtrauktas į Lietuvių kalbos naujažodžių duomenyną (tvarkytoja Rita Miliūnaitė).

## Rūšys
***[[Grupinukė]]** () – asmenukė su savimi ir dar bent vienu asmeniu (paprastai draugu) 
* **Gyvūnukė** () – asmenukė su gyvūnu 
***Helfie** – plaukų asmenukė 
***Belfie** – užpakalio asmenukė 
***Welfie** – asmenukė po darbo (*Work-out*) 
***Drelfie** (*drunken selfie*) – išgėrusio, girto žmogaus asmenukė
***Shelfie** –  asmenukė knygų ar kitų daiktų lentynų (baldų) fone
***Bookshelfie** – asmenukė su knyga 
***Felfie** – fermerio asmenukė 
***Dronie** – asmenukė iš aukščio (t. y. padaryta iš aukštai, pvz., iš paukščio skrydžio)
***Ussie** – asmenukė su kitais žmonėmis aplinkui 
***Selfeye** –  savo akių makiažo asmenukė 
***Welfie** – asmenukė per treniruotę (sporto salėje) 
***Youie** – kitų žmonių asmenukė 

## Šaltiniai

## Nuorodos
*3 garsios fotografės patarimai, kaip susikurti tobulą asmenukę
*5 patarimai, kaip įamžinti geresnę asmenukę nei įžymybės
*Asmenukė (selfie) pripažinta psichikos sutrikimu
*Asmenukė 360 laipsnių kampu įspūdingiausiose pasaulio vietose
*Latvijoje užfiksuotas didžiausios pasaulyje asmenukės rekordas Įsiamžino ir šalies premjerė
Grupinukė

**Grupinukė** (**bičiuliukė**, **draugkadris**; , nuo *We* 'mes' + *selfie*) – asmenukė su savimi ir dar bent vienu žmogumi (draugu); grupinė-autoportretinė kelių asmenų (fotografuojančiojo ir jo draugų, bičiulių) nuotrauka, dažniausiai daroma išmaniuoju telefonu ir dedama į socialinius tinklus (pvz., Facebook, Instagram, Snapchat ar Tumblr). Grupinukės populiarėja kaip ir asmenukės. Pvz., Holivudo žvaigždės Bradley Cooper įamžinta JAV televizijos laidos vedėjos Ellen DeGeneres inicijuota grupinukė su garsiomis „Oskarų” žvaigždėmis tapo didžiausia visų laikų socialinio tinklo „Twitter“ sensacija: ja buvo pasidalinta daugiau nei 2 milijonus kartų. Švedijoje pasitelkiant grupinukes skatinama stiprinti bendruomeniškumo jausmą (idėją propaguoja Švedijos socialdemokratų jaunimo lyga).

## Fotografavimas
Grupinukėje svarbu į nuotraukos rėmus sutalpinti visus norimus asmenis (draugus). Paprastai fotografuoja tas, kas turi ilgiausias rankas. Tokio tipo nuotraukų įamžinimą palengvina įvairios programėlės. Bendrovės „Samsung“ kompaktiška ir lengva fotokamera turi joje įrengtą 180 laipsnių kampu pasukamą ekraną ir plačiakampį objektyvą, sukurtą specialiai grupinukių mėgėjams.

## Terminas
Naujadaras „grupinukė“ Lietuvoje yra įtrauktas į Lietuvių kalbos naujažodžių duomenyną (tvarkytoja Rita Miliūnaitė). Naujažodis buvo sugalvotas po žaibiškai išplitusio naujadaro „asmenukė“.

## Šaltiniai
ZRK naikinimo zona

**ZRK naikinimo zona** (; ) – erdvė apie zenitinį raketinį kompleksą (ZRK), kurioje užtikrinamas oro taikinio sunaikinimas su tam tikra, pakankamai didele tikimybe. Naikinimo zoną apibrėžia apatinė ir viršutinė, artimoji ir tolimoji ribos..

## Nuorodos
Glaudenė

**Glaudenė** (*Phyteuma*) – katilėlinių (*Campanulaceae*) šeimos augalų gentis. Gentyje apie 26 rūšys. Jai priklauso daugiamečiai augalai, paplitę nuo Europos iki Šiaurės Vakarų Afrikos. 

Stiebai statūs, briaunoti. Lapai ištisiniai, pražanginiai, pakraščiai karbuotai dantyti. 

Dvilyčiai žiedai susitelkę kiaušiniškoje galvutėje ar cilindriškoje varpoje. Taurelė ir vainikėlis penkianariai, giliai suskaldyti. Vainikėlis balsvas, gelsvas, tamsiai violetinis arba mėlynas, jo skiltelės susiklosčiusios į vamzdelį, viršūnėje suaugusios, augalams žydint, nuo pamato pradeda skirtis ir išsilenkia į šonus. Kuokelių koteliai laisvi, ties pamatu paplatėję, dulkinės laisvos. Mezginė dvilizdė arba trilizdė; purkos 2–3. Vaisius – dėžutė, atsidaranti šoninėmis angelėmis.

Augalai dekoratyvūs, kai kurie tinka maistui.

Lietuvoje auga arba yra auginami:
* Pievinė glaudenė (*Phyteuma orbiculare*)
* Varpotoji glaudenė (*Phyteuma spicatum*)

## Literatūra
* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, VI tomas, 22 p.
Marian von Reinhard

**Marijonas Julius von Reingardas** (1881 m. rugsėjo 5 d. Ukmergėje, Rusijos imperija – 1976 m. birželio 16 d. Buenos Airėse, Argentina) – vokiečių kilmės Rusijos imperijos ir Lietuvos karininkas, pulkininkas, dėstytojas, inžinierius.

## Biografija

Gimė 1881 m. rugsėjo 5 d. Ukmergėje, kilęs iš profesionalių kariškių dinastijos (jo tėvas – Rusijos kariuomenės pulkininkas), kurios genealogija fiksuota jau nuo XII a. 1899 m. baigė kadetų mokyklą Polocke, 1902 m. Michailo Artilerijos karo mokyklą Sankt Peterburge. 1914 m. baigė Nikolajaus karo inžinerijos akademiją. 1914 m. lapkritį tapo kapitonu, 1915 m. gruodį pulkininku. Pirmojo pasaulinio karo metais 1916 m. M. J. Reingardas tapo Rusijos karo atašė Italijoje. 1922 m. grįžo į Lietuvą ir pradėjo tarnauti Lietuvos kariuomenėje, kur tapo karinės mokyklos specialistu. 1929 m. baigė aukštosios karo mokyklos karininkų kursus ir tapo kariuomenės inspektoriumi. Lietuvos kariuomenėje M. J. Reingardas dirbo Vytauto Didžiojo Aukštųjų karininkų kursų inspektoriumi, matematikos ir kitų tiksliųjų mokslų dėstytoju. Aukštojoje karo mokykloje dėstė matematiką, topometriją ir chemiją. 1930 m. išleido mokslinius konspektus *Neorganinė chemija ir organinės chemijos įvadas*. 1929 m. parengė paskaitų konspektą „Tikimybių teorija ir jos pritaikymas artilerijos šaudyme“. 1931 m. tapo karybos inžinieriu-technologu. 1933 m. išėjo į rezervą. 1944 m. pasitraukė į Vokietiją, kur trejus metus praleido pabėgėlių stovykloje, 1948 m. išvyko į Italiją, o vėliau į Argentiną, kur dirbo inžinieriumi. Mirė 1976 m. birželio 16 d. Buenos Airėse.

## Nuorodos

* Biografija I (rus.)
* Biografija II (rus.)

## Šaltiniai
Zamečkavo skulptūrų parkas

**Zamečkavo skulptūrų parkas** – medinių skulptūrų parkas, esantis miške šalia Zamečkavo. Parkas įkurtas 2013 m. Pagrindinis rėmėjas – Europos žemės ūkio fondas kaimo plėtrai. Parke yra 1050 m² medinių pėsčiųjų takų, stovi 20 skulptūrų, vaizduojančių personifikuotą miško florą ir fauną. Yra vaikų žaidimų aikštelė.

## Nuorodos
* Aprašymas ir nuotraukų galerija
Pg.lost

**Pg.lost** – Švedijos instrumentinio postroko grupė, susikūrusi 2005 metais.

## Nariai
* Gustav Almberg – gitara (2005–dabar)
* Mattias Bhatt – gitara (2005–dabar)
* Martin Hjertstedt – mušamieji (2005–dabar)
* Kristian Karlsson – bosinė gitara (2005–dabar)

## Diskografija
* pg.lost (2005 demo)
* Yes I Am (2007 EP)
* It's Not Me, It's You! (2007 LP)
* In Never Out (2009 LP)
* KEY (2012 LP)

## Nuorodos
* Oficialus puslapis
*
Stradivarius

**„Stradivarius“** – tarptautinis Ispanijos moteriškų drabužių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves). Įkurta 1994 m., „Inditex“ tinklą nusipirko 1999 m.

## Istorija
Pirmoji „Stradivarius“ parduotuvė buvo atidaryta 1994 m. Sabadelyje, Katalonijoje. Iš pradžių verslas priklausė vienai šeimai. 1977 m. atidaryta pirmoji parduotuvė užsienyje – Lisabonoje, Portugalijoje.

„Inditex“ parduotuvių tinklą įsigijo 1999 m. Netrukus bendrovė pradėjo sparčią verslo plėtrą, 2000 m. buvo atidarytos pirmos parduotuvės Prancūzijoje, Kipre ir Saudo Arabijoje. 2008 m. prekybos tinklas žengė į Ameriką atidarydama pirmąją parduotuvę Bogotoje, Kolumbijoje.

2009 m. kompanija atšventė 15-os metų jubiliejų ir atidarė 500-ąją parduotuvę Graikijoje. 2011 m. pradėta internetinė prekyba ir kompanijos pajamos pasiekė vieną milijardą eurų.

2013 m. atidaryta parduotuvė Meksikoje, naujausiais duomenimis pasaulyje yra 866 „Stradivarius“ vardo parduotuvės 58 šalyse keturiuose žemynuose.

## Parduotuvės

„Stradivarius“ parduotuvės veikia 56 šalyse keturiuose žemynuose. 858 tinklo parduotuvėse dirba apie 7300 darbuotojų, 2013 m. pabaigoje pajamos siekė kiek daugiau nei 1 mlrd. eurų. Internetinės „Stradivarius“ parduotuvės veikia 13-oje šalių.

Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

2014 m. sausio 31 d. „Stradivarius“ parduotuvės veikė keturiuose žemynuose: (skliausteliuose – parduotuvių skaičius)

* Europa:  (294),  (71),  (67),  (49),  (43),  (21),  (19),  (16),  (11),  (7),  (7),  (5),  (5),  (4),  (4),  (3),  (2),  (2),  (2),  (2),  (1),  (1),  (1),  (1),  (1),  (1),  (1),  (1),  (1);

* Azija:  (66),  (37),  (26),  (10),  (7),  (5),  (4),  (4),  (3),  (3),  (3),  (2),  (1),  (1),  (1),  (1);

* Afrika:  (6),  (4);

* Amerika:  (13),  (9),  (2),  (2),  (1),  (1),  (1),  (1),  (1).

## Šaltiniai

## Nuorodos
* Oficialus „Stradivarius“ tinklalapis
* Oficialus „Stradivarius“ valdančios kompanijos tinklalapis 
* „Stradivarius“ socialiniame tinkle „Facebook“
Kretingos šv. Klaros seserų vienuolynas

**Kretingos šv. Klaros seserų vienuolynas** – Kretingoje įsikūręs kontempliatyvus moterų klarisių vienuolynas, pastatytas 2000 m., Mėguvos g. 34. Tai vienintelis seserų klarisių vienuolynas Lietuvoje ir Baltijos šalyse. 2026 m. vienuolyne gyvena 7 amžinųjų įžadų seserys. Vienuolyno vyresnioji – italė sesuo Margherita Pellizzari OSC.

## Istorija

Klarisių ordinas įsikūrė XIII a., jo steigėja – šv. Klara Asyžietė.

1994 m. broliai pranciškonai surinko grupelę merginų, trokštančių susipažinti su Šv. Klaros dvasingumu, padėjo joms išvykti į seserų klarisių vienuolyną Italijoje, kur lietuvės davė pirmuosius įžadus. 1997 m. merginos grįžo į Lietuvą. Po metų Kretingoje pradėta vienuolyno statyba, kurią dosniai rėmė Italijos, Vokietijos, Austrijos pranciškonai. Kol vyko statybos, pirmos seserys gyveno broliams pranciškonams priklausančiame name.

2000 m., baigus statybas, vienuolynas buvo pašventintas, o 2003 m. gautas kanoniškas įteisinimas.

## Galerija

2020. Klaros vienuolynas, Kretinga.JPG|Vaizdas nuo gatvės
Klaros vienuolynas, Kretinga.JPG|Įėjimas į vienuolyną (kairėje) ir jo koplyčią (dešinėje)
Klaros vienuolynas, Kretinga, koplyčia.JPG|Vienuolyno koplyčioje
Klaros vienuolynas, Kretinga, koplyčia 2.JPG|Tvorelė skiria erdves vienuolėms ir svečiams pasauliečiams 


## Šaltiniai

## Nuorodos

* Bendra informacija apie seseris klarises Lietuvoje
* Šv. Klaros idealas Lietuvoje: išrinkta nauja klarisių vyresnioji
* Pranciškonai Lietuvoje 
* Laida apie klarises Lietuvoje 
* Šv. Klaros seserys: uždaros – pasauliui, atviros – Dievui
Bershka

**„Bershka“** – tarptautinis Ispanijos drabužių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves). Prekės ženklas pristatytas 1998 m.

## Plėtra
Parduotuvių tinklas „Bershka“ buvo įkurtas 1998 m. balandį kaip naujas kompanijos „Inditex“ prekės ženklas, orientuotas į jaunesnio amžiaus auditoriją. Per pirmus dvejus prekės ženklo veikimo metus buvo atidaryta daugiau nei 100 parduotuvių. Per penkiolika metų tinklas išsiplėtė iki daugiau nei 900 parduotuvių 64-iose šalyse keturiuose žemynuose. Bendrovės pardavimai 2013 m. siekė pusantro milijardo eurų. 2014 m. sausio 31 d. duomenimis, 954 drabužių parduotuvės veikė 66 šalyse keturiuose žemynuose, internetinės „Bershka“ parduotuvės veikė 14-oje šalių.

„Bershkos“ pardavimai sudaro 10 % visų „Inditex“ pajamų. Bendras visų parduotuvių plotas siekia daugiau nei 338 tūkst. kvadratinių metrų. „Bershka“ kompanija užsiima savo prekių dizaino kūrimu, drabužių gaminimu, jų platinimu bei pardavimu. „Bershkos“ dizainerių komandą sudaro daugiau nei 60 profesionalų, kurie parduotuvėms sukuria apie 4000 skirtingų produktų kiekvienais metais.

Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

## Parduotuvės
2014 m. sausio 31 d. duomenimis, „Bershka“ parduotuvės veikė šiose šalyse: (skliausteliuose – parduotuvių skaičius)

* Europa: (256),  (69),  (49),  (49),  (48),  (41),  (28),  (19),  (13),  (11),  (10),  (9),  (7),  (7),  (7),  (6),  (6),  (6),  (6),  (5),  (4),  (4),  (4),  (3),  (3),  (2),  (2),  (2),  (2),  (1),  (1),  (1),  (1),  (1),  (1),  (1),  (1);

* Azija:  (64),  (28),  (27),  (14),  (8),  (6),  (5),  (5),  (4),  (4),  (2),  (2),  (2),  (2),  (1),  (2);

* Afrika:  (5),  (2),  (2);

* Amerika:  (54),  (10),  (8),  (2),  (2),  (2),  (2),  (1),  (1),  (1).

## Šaltiniai

## Nuorodos
* Oficialus „Bershka“ tinklalapis
* Oficialus „Bershka“ valdančios kompanijos tinklalapis 
* „Bershka“ socialiniame tinkle „Facebook“
Massimo Dutti

**„Massimo Dutti“** – tarptautinis Ispanijos drabužių parduotuvių tinklas, priklausantis didžiausiai pasaulyje mados kompanijai „Inditex“ (kuri kartu valdo ir „Zara“ parduotuves).
„Inditex“ parduotuvių tinklą įsigijo 1991 m.

„Massimo Dutti“ yra prekės ženklas, o ne realus žmogus. Nors pavadinimas yra italų kalba, tačiau pati bendrovė yra įsikūrusi Ispanijoje.

## Istorija
Pirmoji „Massimo Dutti“ parduotuvė buvo atidaryta 1985 m. Kompanija „Inditex“ parduotuvių tinklą įsigijo 1991 m.

Iš pradžių parduotuvės užsiiminėjo tik tai vyriškų drabužių prekyba. Nuo 1992 m. kiekvienais metais pradėta pristatinėti ir moteriškų drabužių kolekcijos, įskaitant tiek kasdienius, tiek oficialius drabužius. Nuo tada kompanija sėkmingai plečia savo tinklą tiek Ispanijoje, tiek už jos ribų. 2014 m. pradžioje kompanijoje ir jos parduotuvėse dirbo apie 4000 darbuotojų.

2003 m. „Massimo Dutti“ pristatė vaikų kolekciją pavadinimu „Massimo Dutti Boys & Girls“. Vaikų drabužiai pardavinėjami tik tai didelio formato parduotuvėse.

Dabartinės prekės „Massimo Dutti“ parduotuvėse parduodamos nuo 2006 m., įskaitant tiek vyriškus, tiek moteriškus drabužius, batus, aksesuarus, įvairias aprangos detales bei kvepalus.

## Parduotuvės
Beveik visos bendrovei priklausančios parduotuvės yra valdomos ir priklauso pačiai „Inditex“ įmonei; franšizės principu valdomos tik tos parduotuvės, įsikūrusios šalyse, kuriose korporacinė nuosavybė negali priklausyti užsienio valstybėms (pvz., Viduriniųjų Rytų regiono šalyse).

Kompanijos išleistos ataskaitos duomenimis, 2013 m. pab. veikė 665 parduotuvės 63 šalyse keturiuose žemynuose. Pardavimai siekė 1,293 mlrd. eurų. Internetinės „Massimo Dutti“ parduotuvės veikė 21-oje šalyje.

2014 m. sausio 31 d. duomenimis, „Massimo Dutti“ parduotuvės veikė keturiuose žemynuose: (skliausteliuose – parduotuvių skaičius)

* Europa:  (232),  (43),  (30),  (23),  (23),  (22),  (13),  (12),  (11),  (9),  (9),  (6),  (4),  (4),  (4),  (4),  (4),  (3),  (3),  (2),  (2),  (2),  (2),  (2),  (1),  (1),  (1),  (1),  (1),  (1),  (1),  (1),  (1),  (1),  (1);

* Amerika:  (33),  (4), (3),  (2),  (2),  (2),  (1),  (1),  (1),  (1),  (1);

* Azija:  (53),  (18),  (12),  (10),  (6),  (5),  (5),  (4),  (3),  (2),  (2),  (2),  (2),  (2),  (2),  (1);

* Afrika:  (4),  (2).

## Šaltiniai

## Nuorodos

* Oficialus „Massimo Dutti“ tinklalapis
* Oficialus „Massimo Dutti“ valdančios kompanijos tinklalapis 
* „Massimo Dutti“ socialiniame tinkle „Facebook“
Koit Toome

**Koit Toome** (g. 1979 m. sausio 13 d.) – Estijos pop dainininkas ir aktorius.

## Karjera

1994 m. pabaigoje susikūrė šalyje populiarus pop duetas Code One, kurį sudarė Koit Toome ir Sirli Hiius. Duetas gyvavo iki 1998 m.

1998 m. Koit atstovavo Estijai Eurovizijos dainų konkurse, vykusiame Birmingeme. Fortepijonu atlikęs dainą „Mare lapsed“ () dainininkas su 36 taškais užėmė 12 vietą. Kitais metais išleido debiutinį solo albumą „Koit Toome“.

2007 metais Koit dalyvavo nacionalinėje atrankoje į Eurovizijos dainų konkursą, bet ten užėmė paskutinę vietą.

## Diskografija

### Albumai
* 1999: *Koit Toome*
* 2007: *Allikas*
* 2009: *Sügav kummardus őpetajale*
* 2010: *Kaugele siit*

## Nuorodos

* Koit Toome svetainėje *[[Internet Movie Database]]*

|-
Alytaus Dzūkija 2012–2013 m. sezonas

**2012–2013 metų sezonas** – 1-asis Alytaus „Dzūkija“ krepšinio klubo sezonas. Komanda rungtyniavo **[[NKL]]** – antrose pagal pajėgumą šalies krepšinio pirmenybėse. Pirmąsias oficialias rungtynes Alytaus „Dzūkija“ sužaidė 2012 m. spalio 4 d. Alytaus Arenoje prieš Vilniaus „Statybą“. Reguliariajame sezone iškovotos 26 pergales ir patirti 8 pralaimėjimai, turnyrinėje lentelėje užimta antroji vieta. Atkrintamųjų varžybų metu sėkmingai nukeliauta iki finalo, kuriame sezonas užbaigtas 2013 m. balandžio 14 d. didžiajame finale nusileidžiant Mažeikių „Mažeikiai“ ekipai. Debiutiniame sezone Alytaus „Dzūkija“ pasidabino NKL vicečempionų medaliais.

## Sezonas

NKL debiutantai jau pirmajame sezone nestokojo ambicijų. Tą bylojo ne tik užsibrėžti tikslai, bet ir komandos komplektacija - Alytaus „Dzūkijos“ branduolį sudarė įvairių varžybų patirties turintys ir NKL pirmenybėse nugalėti galintys krepšininkai. Klubas pasirašė sutartį su iš Švedijos sugrįžusiu Povilu Šakiniu, LKL patirties turinčiais Mindaugu Reminu ir Giedriumi Kurtinaičiu bei jau anksčiau NKL sėkmingai rungtyniavusiu legionieriumi Bryan Harrison. Prieš pat 2012 metų sezoną klubą papildė NBA patirties turintis Cezary Trybanski. Komandos sudėties stiprinimas buvo pratęstas ir sezono metu - prieš Kalėdas klubą papildė Lukas Brazdauskis, o po Naujųjų metų - Tomas Lekūnas ir Žydrūnas Kelys. Sezonui įpusėjus prie trenerių štabo prisijungė Robertas Kuncaitis, o prie klubo vadovybės - buvęs ilgametis Vilniaus "Lietuvos Ryto" krepšinio klubo vadovas - Jonas Vainauskas.

Pirmąsias oficialias varžybas Alytaus "Dzūkija" žaidė savo arenoje, tačiau jas pralaimėjo Vilniaus "Statybos" ekipai, rezultatu 88:93. Šis pralaimėjimas ekipos neišmušė iš vėžių, reguliariajame sezone ji iškovojo 26 pergales ir patyrė 8 pralaimėjimus, ir taip, nusileidusi tik Mažeikių "Mažeikiams", turnyrinėje lentelėje užėmė antrą vietą. Alytaus "Dzūkija" tapo rezultatyviausia ir naudingiausia NKL komanda, o klubo varžybos namų aikštėje sutraukdavo daugiausiai lygoje - vidutiniskai po 1142 žiūrovus.

Aštuntfinalyje Alytaus klubas dukart įveikė Molėtų "Ežerūno-Kario" ekipą, ketvirfinalyje Šakių "Zanavyką" ir pateko į finalinį NKL ketvertą. Dar prieš ketvirtfinalių pabaigą, NKL pranešė, kad finalinis lygos ketvertas bus surengtas Alytuje. Pusfinalyje "Dzūkija" rezultatu 81:70 įveikė Kauno "Žalgirį-Sabonio Mokyklą", o patekusi į finalą, 65:78 pralaimėjo reguliariojo sezono nugalėtojams Mažeikių "Mažeikių" krepšininkams. 

Tapusi NKL vicečempione, sportiniu principu Alytaus "Dzūkija" į LKL lygą nepateko.

## Komandos sudėties pokyčiai
### Atvyko

### Neįsitvirtino

## Rungtynės

## Statistika
**NKL** (Reguliarusis sezonas + Atkrintamosios varžybos)

*** žvaigždutėmis pažymėti krepšininkai klube sezono nebaigė.

## Šaltiniai
Dopultis

**Dopultis** (arba ***Dupultis, Rastaunykas***) – upelis Kretingoje; Akmenos kairysis intakas. Prasideda miesto rytuose, šalia Savanorių g. daugiabučių kvartalo. Vingiuoja į vakarus miškingu slėniu. Vidurupyje patvenktas, susidaręs Kretingos vienuolyno tvenkinys, aplink įveistas parkas. Žemupyje teka šalia Kretingos Šv. Mergelės Marijos bažnyčios, greta įrengtas Marijos lurdas. Po Grafo Tiškevičiaus tiltu kerta Vilniaus gatvę ir įteka į Akmeną 32,0 km nuo jos žiočių.

Galima spėti senovėje Dopulties ir Akmenos santakoje buvus baltų šventvietę.

Pirminė pavadinimo lytis **Dubultis*. Manoma, kad kilo iš germanizmo *dubultas, dubultavas* („dvigubas“).

## Šaltiniai
Jaurykla

**Jaurykla** – upelis Lietuvoje, Kretingos rajone; Akmenos kairysis intakas. Prasideda į šiaurės vakarus nuo Raguviškių. Teka į vakarus dirbamais laukais, Žalgirio miško šiauriniu pakraščiu (vaga sureguliuota). Žemupyje teka per Kretingos pietinius pakraščius. Įteka į Akmeną 30,4 km nuo jos žiočių, prie Mėguvos gatvės.

Prie Jauryklos yra Laumalės, Dupulčiai, Kluonaliai, Kretinga. Kretingoje įrengtas 10 ha Jauryklos upės parkas, kuriame įrengta 3 km sveikatingumo ir edukacinių takų su mediniais tilteliais ir lieptais, 5 kraštovaizdžio apžvalgos aikštelės, kelios vaikų žaidimo aikštelės, sportavimo įranga.

## Etimologija

Upėvardis kildinamas iš žodžio *jaura* („šlapia, sunki, nederlinga dirva, šaltažemis, klampynė“).

## Šaltiniai